Նայլ Հորան

Նայլ Ջեյմս Հորան (, ), իռլանդացի երգիչ-երգահան և կիթառահար, One Direction խմբի անդամ։ 2010 թվականին ելույթ է ունեցել հայտնի Իքս Ֆակտոր հեռուստաշոուում։ Հաջորդ փուլ չանցնելուց հետո Նիքոլ Շերզինգերի կարգադրությամբ Հարրի Սթայլսի, Լուի Թոմլինսոնի, Լիամ Փեյնի և Զեյն Մալիկի հետ մի խմբի մեջ է մտնում։ Նրանք գրավում են երրորդ տեղը։
Իր կարիերայի ընթացքում Հորանը գրել է մի շարք երգեր։ Հետագայում սկսել է նաև կիթառ նվագել։

Ընտանիք և մանկություն 

Նայլ Ջեյմս Հորանը ծնվել է 1993 թվականի սեպտեմբերի 13-ին Իռլանդիայի Մալինգար քաղաքում։ Նրա ծնողներ Բոբբի Հորանը և Մաուրա Գալահերը բաժանվեցին, երբ Հորանը 5 տարեկան էր։ Սովորել է Սուրբ Քեննիի ազգային կրտսեր դպրոցում, այնուհետև կաթոլիկ Կոլաիստե Մհուիրում։ Նայլը սկսեց կիթառ նվագել, երբ Նոր Տարվա այն նվեր ստացավ և ըստ իրեն կիթառը կյանքում ստացած ամենալավ նվերն է եղել։ Նրա երգելու տաղանդը բացահայտել է հորաքույրը։ Ավտոմեքենայում Նայլը սկսել է երգել, իսկ հորաքույրը կարծել է, որ ռադիոն է միացրած։ Պատանի հասակում Նայլը ելույթ է ունեղել Մալինգարի արվեստի կենտրոնում։

X Factor 

2010 թվականին 16-ամյա Նայլը մասնակցում է Իքս Ֆակտորի 7-րդ եթերաշրջանին։ Առաջին փուլը հաղթահարելուց հետո, Նայլը ձախողում է երկրորդ փուլում և դուրս է մնում մրցակցությունից։ Մի քանի օր անց Նիքոլ Շերզինգերի առաջարկով Նայլը և չորս ուրիշ տղաների՝ Հարրի Սթայլսի, Լիամ Փեյնի, Լուի Թոմլինսոնի և Զեյն Մալիկի հետ խումբ է կազմում One Direction անունով։ Երկու շաբաթ պատրաստվելուց հետո սկսում են մրցել։ Նրանք գրավում են երրորդ տեղը։ Դրանից մի քանի շաբաթ անց նրանք Սայմոն Քովելի հետ համաձայնագիր են ստորագրում և արձանագրվում Syco Records-ում։

One Direction 

“Իքս Ֆակտորից” հետո One Direction-ը Սայմոն Քովելի Syco Records ընկերության հետ պայմանագիր ստորագրեց։ Նրանք իրենց առաջին ալբոմը թողարկեցին 2011 թվականին, անունը ՝ Up All Night, որին հետևեց նրանց երկրորդ ՝ Take me home ալբոմը ՝ 2012 թվականին։ Նրանք 2013 թվականին նկարահանեցին կենսագրական ֆիլմ կոչելով այն “this is us”: Ֆիլմը առաջին մեկ շաբաթում մոտ 30 միլլոն դոլար եկմաուտ ստացավ։ Երրորդ ալբոմ “Midnight Memories”-ը թողարկվեց 2013 թվականին, իսկ 2014 թվականին խումբը թողարկեց իրենց չորրորդ ՝”four” ալբոմը։ One Direction-ը 58 տարվա մեջ առաջին խումբն է, ում առաջին չորս ալբոմները Billboard Hot 200 աղյուսակում առաջին հորիզոնականում են։ Նրանց հինգերորդ ալբոմ "Made in the AM-ը" թողարկվեց նոյեմբերի 13-ին, 2015 թվականին։

Ազդեցություն 

Նայլը խոստովանել է, որ Մայքլ Բուբլեն իր վրա մեծ ազդեցություն է թողել, քանի որ նրանք ունեն նման կյանքի պատմություններ այն տեսանկյունից, որ երկուսի տաղանդն էլ իրենց հորաքույրների շնորհիվ է բացահայտվել։

Անձնական կյանք 
Հորանի ծնողները բաժանվել են, երբ նա 5 տարեկան էր։ Ունի մեծ եղբայր Գրեգ անունով։ Դերբի Քոունթի ֆուտբոլային ակումբի մեծ երկրպագու է։
Սիրում է սպորտով զբաղվել։ Խաղում է գոլֆ, ֆուտբոլ և թենիս։ 2010 թվականի ամռանը վնասում է ծունկը։ 2013 թվականին կրկին վնասում է նույն հատվածը, որի հետևանքով 2014 թվականի հունվարին վիրահատում է ծունկը։ Վիրահատությունից հետո Չելսիի նախկին մարզիչ Ջոսե Մաուրինիոյի հետ թերապիայի կուրսեր է անցնում։

Ծանոթագրություններ

Արտաքին հղումներ 
 Խմբի պաշտոնական կայքը One Direction 
 
 
 

Իռլանդացի երգիչներ